اخي علي ما فعلته في نفسك ليس بالسهل وفي رأي الخاص لو تعطي كل المبررات حول اسباب عودتك انا لا اوافقك ابدا ابدا . على كل حال الفئس وقع في الرأس اخ علي لا يخدمك احد غير محامي من الولاية التي مكثت بها مبين الاسباب القاهرة التي من اجلها تم عودتك لو كان غير بلد الام كان اسهل وياريت كان لديك معلقات امتلاك بيت سيارة او استئجار محل او دفع عربون او اي شيء يتطلب وجودك من اجل استرجاع حقوقك وحتى والاعذار كثيرة ومنها مطالبتك بوثائق المدرسية لاولادك لانهم اصبحوا بدون مدارس هذا يساعدك بعض الشيء وان لم تتمكن من جعل محامي من امريكا فأذهب الى UN في بغداد يوجد هناك قسم القانونية اشرح موضوعك امامهم والباقي على الله
اخي ابو العبد السلام عليكم
اشكرك على المروور والمداخلة والمساعدة وهذا من طيب اصلك اخي الفاضل
مثل ماكلت حضرتك الفاس طاح بلراس
خلي اسوفلك شغله
عندي موضوع نزلته اسمة الدليل الذهبي مال منظمات قبل فترة
لوتجي اتشوف عدد المنظمات الي بي خير من الله ما يقارب ال300 موقع هاي كلها راسلتها وتصب بمكان واحد الاجابة مالتهم اتكلي راجع السفارة الامريكية الي في بلدك
السفارة الله يحفضها الي في بلدي ماترد علية يجيني منها بس الاوتو ربلي والاي او ام ماترد علية يجيني بس الاوتو ربلي ( عبالك مسويلي مكسورة وياهم لو ناهب بتهم )
خلوني اعبر السنتين يالله بدوا ايجاوبوني
برائيك انت انا من اتصل عليهم بعدما عبروني السنتين ومامو رد شنو ردي الهم اسكت لا والله عصبي وياهم واحجي بنتر وياهم واعيط بموضوع ليش عبرتوني السنة ومارديتو علية وايكلي ابو السفارة شغلتك مو يمي يم دالاس تكساس اتسوي الادفنس بارول وهم الي يقررون لو اي او لا
بالنسبة الى سؤالك علمود المحامي منو كلك انا ماخليت محامي ولو تعرف جم محامي مخلي كلها اتكولي نعتذر ماترجع الى امريكا مانكدر لان انت تعديت السنه
يابة يامحامين مو السفارة اتكلي اكو قانون جديد مستحدث بالموقع مالتهم الي عبر السنه ايقدم على الادفانس بارول ايكولون هاي اول مرة نسمع بيها من ادزلهم الايميل والرابط ايكولون اوكي
نمشي بمعاملتك
اهنا مربط الفرس بيني وبين المحامي
المحامي ايريد 40 ورقه حته ايسوي معاملتي ميخالف وامنت بالله مكان ال40 انطيك خمسين بس تكملها الي
فبيني وبين المحامي كتله يعني اشكد نسبتها تتوقع كال ايجوز 50% ويجوز رفض
يابه امنه بالله زين انت الكليشة الي راح اتقدمها الهم شنو كال الحجي مالتك نفسه الي انت تكتبة الي انا اودي انا نكرت السالفه عندي وضليت افور
كتلة راح اسائلك سؤال انت شراح اتسوي بالظبط الي
كالي اتجيبلي مستمسكاتك الي عندك اتدزهن والفورمه تمليها والاوراق الثبوتية اتدزها والقصة الي تكتبها مالتك اضيفها ( نفسها بدون مايخلي عليها اي اضافة او بهارات ) كال واخليها بظرف وادزها الك وننتظر
انا كتله عندي سؤال ثاني طبعا هو يحجي عربي لبناني هوه كتله زين انا داعم واحد وموته وانت المحامي مالتي هم تروح اتكلهم هو الي مقصر واجه ودعم الولد لو تخلي احباشات من يمك بالقانون اتخفف عني الحكم كالي لكل حادث حديث
انا اهنا عصبت وطبكت الفيوزات عندي والجتني المالجية الاخبالالات كتله عمي تره انا بالاول ابتدائي وابيع اعلاليك بالسوك جاي تمشيهن براسي انته تاخذلك مني 40 ورقه مجرد اتخلي كل شي من عندي بظرف وتدزه انت لتكساس جا اشمالنه ما نندل احنه مانعرف بالاررسال
المهم هو مارد عليه بس سد التلفون بوجهي انا عادي فوخت كلبي اشوي
فمليت الفورمه وكملت اوراقي المستمسكات وترجمه الوثائق العربيه وصدقتهن كلهن وراح ادزهن الى بيت الكفيل مالتي لان الشغلة بيها كفيل وهم مناك ايخلوهن بظرف وايخلون الفلوس ويرسلوهن الى تكساس 90 دولار وين و40 ورقه وين
فياخوية يابو العبد هاي سالفتي ويه المحامي
وشكرا مرة اخرى الك على الدخول والمساعدة ووفقك اللله يابعد رويحتي
اخوك ابو ايليا